als_Latn dik_Latn tur_Latn
TIRANE – Nje instruktor autoshkolle dhe nje efektiv policie jane arrestuar me akuzen e korrupsionit. Lajmi eshte bere me dije nga policia e cila tha se më datë 08.09.2014, në kuadër të Operacionit policor
“Lejet e drejtimit”, nga sektori Kundër Krimit Ekonomik Financiar u krye arrestimi në flagrancë i shtetasve Ilia Ameti, 64 vjec, lindur në Shkodër dhe banues në Tiranë, me detyrë instruktor pranë një autoshkolle dhe Astrit Hima, 44 vjec, lindur në Mat dhe banues në Tiranë, me detyrë punonjës policie pranë Policisë Ushtarake në Tiranë.
Sipas policise, arrestimi i tyre u krye pasi në bashkëpunim me njëri-tjetrin dyshohet se u kërkonin dhe merrnin përfitim të paligjshëm në vlerën 40.000 lekë, kursantëve të ndryshëm, me qëllim ndërhyrjen pranë anëtarëve të komisionit dhe shpalljen fitues në provimin teorik për lejen e drejtimit.
Te arrestuarve mesohet se u jane gjetur dhe sekuestruar në cilësinë e provës materiale dosje të ndryshme kursantësh, celularë dhe shuma të konsiderueshme parash. Materialet ju kaluan Prokurorisë, për veprën penale “Ushtrim i ndikimit të paligjshëm ndaj personave që ushtrojnë funksione publike”, ka thene policia.
als_Latn als_Latn als_Latn als_Latn